Raasiku Rahvamaja

Raasiku Rahvamaja on rahvamaja Harju maakonnas Raasiku vallas Raasiku alevikus. Rahvamajal on oma nimetusega pitsat, logo, sümboolika. Rahvamaja allub Raasiku Vallavalitsusele. Aasta läbi korraldatakse Raasiku Rahvamajas rahvakultuuriüritusi. Rahvamaja ruume saab rentida ka isiklikeks tähtpäevadeks. Rahvamaja praegustes ruumides alustas tööd 1964. aastal. 1950. aastatel peeti vajalikuks asutada Raasikul rahvamaja. Algul loodi see endise poemaja ruumidesse. Maja sisemus ehitati ümber ja kohandati uute ülesannete jaoks, kuid probleemiks oli pidev ruumipuudus. 1954. aastast töötas juhatajana Koidu Räägel, kelle eestvedamisel võitis Raasiku Rahvamaja kolm aastat järjest vabariikliku rändpunalipu ja sellega koos vabariigi parima rahvamaja nimetuse. Uue avaramate ruumide ja saaliga kultuurimaja hoone ehitamist alustati 1960. aastal. Iga isetegevuslane kohustus ühiskondlikus korras töötama 100 töötundi rahvamaja ehitusel. 1964. aastal avati uus rahvamaja. Rahvamajas on selle loomisest saadik tegutsenud laulu-, tantsu-, aiandus-käsitööringid. Töötavad ka esperantoring, akrobaatikaring, tervishoiuring, kujutava kunsti ring ja fotoring. Gustav Ernesaks on sündinud Perila külas Raasiku vallas ning on seotud Raasiku valla kultuurilooga. Oma mälestusteraamatus “Kutse” on maestro kirjutanud peatüki “Õitsev Toomingas”, mille pühendas lapsepõlves veedetud ajale just Raasikul. Naiskoori laul “Kella hääl” on inspireeritud Raasiku Harju-Jaani kiriku kellahelinast. Raasiku Rahvamaja teise korruse saal on pühendatud Gustav Ernesaksale. 2009. aastast alates on rahvamaja juhataja Helle Vaga. 1951 Erich Laubert 1954–1973 Koidu Räägel 1973–1974 Kaie Jaanus / Teodor Puuste 1974–1985 Kaie Videvik 1985–1987 Aivar Normak / Ain Kurg 1987–1990 Kalle Lange 1990–2002 Lia Teder 2002–2009 Margit Eerik 2009–... Helle Vaga Raasiku Rahvamajas korraldatakse ringe ja üritusi igale vanusele. Rahvamaja põhiülesanded on rahva- ja rahvakultuuri säilitamine; professionaalse kultuuri vahendamine; taidlus- ja huvialaringide töö korraldamine; kohalikele elanikele õppe- ja enesetäiendamisvõimaluste pakkumine; kohaliku seltsielu edendamine, traditsioonide säilitamine ja arendamine; tasuta ja tasuliste kultuuriliste ja meelelahutuslike ürituste korraldamine kõikidele vanuserühmadele; koostöö arendamine piirkonna kultuuri- ja haridusasutustega, samuti teiste asutuste ja ettevõtetega; rahvaspordi arendamine; Raasiku piirkonna lastele ja noortele vaba aja veetmise võimaluste tagamine; riiklike pühade ja valla tähtpäevade tähistamise organiseerimine. Rahvamajas on avatud Noortekeskus, kus saab kasutada arvuteid, mängida lauamänge, kuulata muusikat, vaadata televiisorit ja osaleda huviringides. Noortekeskuse juht on Angela Allik. Aruküla Huvialakeskus Pääsulind tegutseb Raasiku Rahvamajas 2001. aastast. Huvialakeskuse ülesandeks on laste ja noorte muusika-, kunsti- ja teiste huvialaste võimete kavakindel arendamine, vaba aja sisustamine, ühistegevuse ja omaalgatuse toetamine ning kohaliku kultuurielu edendamine. Raasiku filiaalis on noortel võimalus õppida klaveri, akordioni, viiuli ja kitarri erialal, toimub ka ansambliõpe, solfedžo- ja muusikaajaloo tunnid. Huvialakeskuse direktor on Malle Jaako. Lisaks tegutseb rahvamajas: kangakudumisring (juhendaja Virve Teder); naisrahvatantsurühm Raasiku Rõõmulised (juhendaja Janne Kuuskla); memmede rahvatantsurühm Krõõt (juhendaja Janne Kuuskla); beebikool (juhendaja Janne Kuuskla); koroonaring noortele (juhendaja Guido Trees); seenioride võimlemine (juhendaja Pille Trolla); rivitantsu (line-tantsu) ring (juhendaja Egle Jürimets); Raasiku Lustiring (näitering) (juhendaja Helle Vaga); tantsuklubi Figuret võistlustantsu tunnid hobitantsijatele (juhendaja Heret Ameljušenko); jooga treening (juhendaja Eha Altmäe); väikekandlering täiskasvanutele (juhendaja Piret Sternhof); laste keraamikaring (juhendaja Marju Kondratjev); noortekeskuses meisterdamise ümarlaud (juhendab Kristi Vader); noortekeskuses improvisatsiooni ja etlemiskunsti huviring "Mutukad" (juhendab Angela Allik); noortekeskuses puutööring (juhendab Risto Ilves); noortekeskuses TORE-ring (juhendab Angela Allik); Raasiku kunstikelder MTÜ Tuulekell. "Raasiku Rahvamaja põhimäärus". Vaadatud 30.04.2020. "Raasiku Rahvamaja avaleht". Vaadatud 30.04.2020. Leonhard Laks (1961). Meil Raasikul. Tallinn: Eesti Riiklik Kirjastus. Julius Põldmäe (1992). Harju-Jaani Kiheldkond läbi aegade. Tallinn: AS "Infotrükk". Lk 60-61. "Aruküla Huvialakeskus Pääsulind avaleht". Vaadatud 30.04.2020. "Raasiku Rahvamajas tegutsevad huviringid". Vaadatud 30.04.2020. Leonhard Laks. Meil Raasikul. Tallinn: Eesti Riiklik Kirjastus. 1961. Julius Põldmäe. Harju-Jaani Kihelkond läbi aegade. Tallinn: AS "Infotrükk". 1992. Riin Kivinurm. Regionaalne kultuurikorraldus Harju maakonna näitel. Tallinn: Harjumaa Kultuurikorraldajate Liit. 2006. Raasiku Rahvamaja koduleht Aruküla Huvialakeskus Pääsulind koduleht MTÜ Tuulekell